CELEX: 62015TN0141
Language: da
Date: 2015-03-27 00:00:00
Title: Sag T-141/15: Sag anlagt den 27. marts 2015 — Den Tjekkiske Republik mod Kommissionen

29.6.2015   
            
            
               DA
            
            
               Den Europæiske Unions Tidende
            
            
               C 213/37
            
         Sag anlagt den 27. marts 2015 — Den Tjekkiske Republik mod Kommissionen
   (Sag T-141/15)
   (2015/C 213/62)
   Processprog: tjekkisk
   
      Parter
   
   
      Sagsøger: Den Tjekkiske Republik (ved M. Smolek og J. Očková, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens gennemførelsesafgørelse (EU) 2015/103 af 16. januar 2015 om udelukkelse fra EU-finansiering af visse udgifter, som medlemsstaterne har afholdt for Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2015) 53), for så vidt som herfra udelukkes udgifter på i alt 2 1 23  199,04 EUR, der er afholdt af Den Tjekkiske Republik.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            
               1.
            
            
               Første anbringende vedrører tilsidesættelse af artikel 5 i Rådets forordning (EF) nr. 479/2008 (1) og retssikkerhedsprincippet og dermed princippet om beskyttelse af den berettigede forventning.
               
                           —
                        
                        
                           Sagsøgeren har i denne forbindelse anført, at Europa-Kommissionen i den anfægtede afgørelse pålagde en finansiel korrektion under henvisning til, at udgifter til foranstaltninger, der var blevet aftalt ved den procedure, som er fastlagt i artikel 5 i Rådets forordning nr. 479/2008, ikke var støtteberettigede, og derfor blev denne bestemmelse og retssikkerhedsprincippet og dermed princippet om beskyttelse af den berettigede forventning tilsidesat.
                        
                     
         
            
               2.
            
            
               Andet anbringende vedrører tilsidesættelse af artikel 41 i Den Europæiske Unions charter om grundlæggende rettigheder, sammenholdt med artikel 11 og 16 i Kommissionens forordning (EF) nr. 885/2006 (2) og artikel 31 i Rådets forordning (EF) nr. 1290/2005.
               
                           —
                        
                        
                           Sagsøgeren har anført, at artikel 41 i Den Europæiske Unions charter om grundlæggende rettigheder, sammenholdt med artikel 11 og 16 i Kommissionens forordning (EF) nr. 885/2006 og artikel 31 i Rådets forordning (EF) nr. 1290/2005 (3), blev tilsidesat, eftersom Europa-Kommissionen yderligere inkluderede regnskabsårene 2010-2012 i undersøgelserne VT/VI/2009/004/CZ and VT/VI/2009/101/CZ.
                        
                     
         
      (1)  Rådets forordning (EF) nr. 479/2008 af 29.4.2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005 og (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999 (EUT L 148, s. 1).
   
      (2)  Kommissionens forordning (EF) nr. 885/2006 af 21.6.2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (EUT L 171, s. 90).
   
      (3)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).